**Հ Ի Մ Ն Ա Վ Ո Ր Ո Ւ Մ**

**«ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ՏԱՐԱԾՔ ԱՄՐԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

ՀՀ տարածքային կառավարման և ենթակառուցվածքների նախարարության Պետական գույքի կառավարման կոմիտե է դիմել Երևանի քաղաքապետարանը՝ ՀՀ կառավարության 16.10.2014 թվականի  N 1127-Ա որոշմամբ «Երևանի Պարույր Սևակի անվան հ. 123 հիմնական դպրոց» պետական ոչ առևտրային կազմակերպությունից (այսուհետ՝ Կազմակերպություն) հետ վերցված և 5 տարի ժամկետով անհատույց օգտագործման իրավունքով «ՍԱՏԱՐ» հաշմանդամների հասարակական կազմակերպությանը տրամադրված քաղաք Երևան, Էրեբունի, Նոր Արեշի 35-րդ փողոց 2 հասցեում գտնվող անշարժ գույքից 302.12 քառ. մետր ընդհանուր մակերեսով տարածքն անժամկետ, անհատույց օգտագործման իրավունքով Կազմակերպությանը վերադարձնելու խնդրանքով՝ հիմք ընդունելով Կազմակերպության աշակերտների թվի ավելացումը, նշյալ տարածքը կրթական նպատակով օգտագործելու հեռանկարը, ինչպես նաև վերջինիս կողմից տարածքի շահագործման արդյունքում տարհանման փակված ելքերը վերականգնելու առաջնահերթությունը:

Հաշվի առնելով վերոգրյալը, ինչպես նաև այն, որ ՀՀ կառավարության 16.10.2014 թվականի  N 1127-Ա որոշման համաձայն «ՍԱՏԱՐ» հաշմանդամների հասարակական կազմակերպության հետ կնքված ոչ բնակելի տարածքի անհատույց օգտագործման պայմանագիրը լուծվել է, Պետական գույքի կառավարման կոմիտեն մշակել է «Անհատույց օգտագործման իրավունքով տարածք ամրացնելու մասին» ՀՀ կառավարության որոշման նախագիծը, որով առաջարկվում է քաղաք Երևան, Էրեբունի, Նոր Արեշի 35-րդ փողոց 2 հասցեում գտնվող անշարժ գույքից 302.12 քառ. մետր ընդհանուր մակերեսով տարածքն անժամկետ, անհատույց օգտագործման իրավունքով ամրացնել Կազմակերպությանը:

«Անհատույց օգտագործման իրավունքով տարածք ամրացնելու մասին» Հայաստանի Հանրապետության կառավարության որոշման նախագծի ընդունման կապակցությամբ պետական կամ տեղական ինքնակառավարման մարմինների բյուջեներում ծախսերի և եկամուտների ավելացում կամ նվազեցում չի նախատեսվում:

 «Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ». Որոշման նախագիծը բխում է Կառավարության 2021-2026թթ. ծրագրի 4.3 կետով սահմանված Կրթության զարգացմանը միտված դրույթներից. մասնավորապես՝ գերակա խնդիր է կրթության և գիտության զարգացումը, մարդկանց գիտելիքների և հմտությունների ուղղությամբ ներդրումները երկրի զարգացման գրավականն են։ Հանրակրթության ոլորտի առկա խնդիրների լուծման համար անհրաժեշտ է հանրակրթության ամբողջական և շեշտակի փոփոխություն, որի հիմնաքարը մինչև 2026 թվականը հանրակրթության նոր չափորոշիչների ամբողջական ներդրումն է հանրապետության բոլոր դպրոցների բոլոր դասարաններում՝ ապահովելով դպրոցական արդիական ու հագեցված ենթակառուցվածքի, ներառական ու զարգացնող միջավայրի, կրթական որակյալ բովանդակության ամբողջություն։